Працяг абмеркавання тэмы добраўпарадкавання адбыўся ў вёсцы Грабёнка, якая з’яўляецца цэнтральнай сядзібай сельскагаспадарчага вытворчага філіяла “Аграбуд” адкрытага акцыянернага таварыства “Мінскжалезабетон”. У гаспадарцы шмат зроблена для таго, каб прыстойна і прывабна выглядалі вытворчыя аб’екты. Узорны парадак на машынным двары нават у разгар палявых работ, кветнікі на малочнатаварнай ферме, з густам размаляваны фасад склада для захоўвання гаруча-змазачных матэрыялаў – усё сведчыць аб тым, што добраўпарадкаваннем тут займаюцца не для паказухі, а сістэмна і мэтанакіравана.